97 
i det Store foregaaer i de iskolde Klimater”), men ogsaa 
for de lignende Phænomener i det Mindre, vore Søbredder 
og -Tørvmoser ved Isbruddet om Foraaret kunne vise os. 
I Aurignac dernæst havde Lartet i 1860 udenfor 
en Hule eller Grotte, i hvilken der fandtes mange Dyre- 
knokler og hvori der ogsaa havde været indsat eller be- 
gravet et stort Antal Lig fra Stenalderen, undersøgt en 
Dynge af Knokler og Knokkelbrudstykker, Kulbrokker, m. m., 
hvilket alt, efter Lartets Mening, maatte snarest sammen- 
lignes med vore Kjøkkenmøddinger, idet det lignede Affald 
fra Maaltider, holdte af Urfolket, og altsaa her vel nærmest 
fra deres Gravfester. Iblandt Dyngens Knokler fandtes 
”) Jeg henviser her til hele den fortræffelige Skildring: »Die Mam- 
muth-Thiere Sibiriens« i v. Middendorffs Sibiriske Reise Bd. 
IV. Th. I. (St. Petersb. 1860) S. 271-94, og anfører kun en al- 
mindeligere Udtalelse af denne berømte Reisende: »Hvor forsigtigt 
vi i denne Henseende maae gaae til Værks lærer os den Adamske 
Mammuths Historie. Dyret blev ikke alene blottet ved det om- 
givende Jordsmons Optøning, men rutschede pludselig, efter at 
det var kommet til Syne og i flere Aar havde holdt sig godt og 
kun med en ubetydelig Deel af sit Legeme kigget ud af de det 
indhyllende Lag, mere end 200 Fod ned og c. 100 Skridt bort 
fra sit oprindelige Leie. Denne Nedrutschen var ikke en Følge 
af at de den umiddelbart omgivende stærkt frosne Jordlag styrtede 
sammen, men af at de fjernere Jordlag faldt ned. Dersom denne 
Nedstyrtning tilfældigvis havde faaet en noget anden Retning, 
vilde dette Dyr kunne være bleven afleiret i ganske andre, maa- 
skee Aartusinder yngre Jordlag, i samme vel vedligeholdte Til- 
stand, som indfrossen Mumie, for maaskee igjen at komme til- 
syne efter flere Aartusinders Forløb. Hvor megen Anledning til 
falske Slutninger vilde ikke et saadant Fund have kunnet give, 
f.. Ex. hvis man tæt ved denne Mammuth fandt Redskaber, der 
ubestridelig hidrørte fra en Beboer af Byen Jakutsk og tilfældig- 
vis vare strandede paa samme Sted. Jeg selv fandt paa denne 
Maade paa Vestkysten af Taimyr-Havet Noah-Træ og hensmul- 
drende Levninger af Mammuthknokler liggende mellem hverandre 
med Grene af endnu i Taimyrlandet voxende Pilearter og med Træ- 
stykker hørende til Samojedernes Slæder og Fiskenet«. S. 285. 
